Кітай таксама вельмі багатая на турыстычныя рэсурсы краіна, якая мае шматвяковыя культурна-гістарычныя рэліквіі, такія як Вялікая сцяна, Забаронены горад, Дуцзян’янскія дамбы, цудоўныя прыродныя краявіды Чжанцзяцзэ, запаведнік Цзючжайгоу, гару Джамалунгма, якая дакранаецца да аблокаў. У Кітаі ёсць і неаглядныя стэпы Унутранай Манголіі, і бясконцы звілісты хрыбет Вялікі Хінган, і акружаны блакітнымі водамі востраў Хайнань. Вядома, ёсць яшчэ і гарады, якія імкліва развіваюцца, і поўныя жыцця вёскі, а таксама гасцінны і дружалюбны кітайскі народ. Я хацеў бы ўбачыць больш кітайскіх турыстаў у Беларусі, але і ў такой жа ступені жадаю, каб беларускія турысты маглі наведаць Кітай, пагуляць, паглядзець на нашу краіну. Добрым сябрам трэба больш рухацца ў кірунку адзін да аднаго. Толькі так мы зможам лепш зразумець адзін аднаго і ўмацаваць нашу дружбу.